Son olaraq, bəzən belə bir rəy yaradırlar ki, az qala ölkədə hüquqi nihilizm, haqsızlıq hökm sürür, vətəndaşların hər hansı bir formada müdafiəsi təşkil olunmur. Bəzən ən geridə qalmış ölkələrin vəziyyətini bu cür təsvir eləmək mümkündür. Təəssüf edirəm ki, Pənah Hüseyn burada yoxdur, indi hər halda, yəqin, fikirlərim çatdırılacaqdır. Hüquqsuzluğun hökm sürdüyü yerdə müxtəlif hadisələr baş verir. Bu ölkədə hüquqi müdafiənin təşkili təkcə vəkilin vasitəsilə reallaşdırılmır. Müxtəlif qurumlar, təşkilatlar, QHT-lər, parlament var. Yalnız son anda, son instansiyada vəkillərin əsasında bu proses tənzimlənmiş olur. Ona görə də məhz bu element üzərindən Azərbaycanda insan haqlarına dair rəylərin verilməsini yanlış hesab edirəm. Düşünürəm ki, bu sənəd normal hazırlanıbdır və mən ona səs verəcəyəm. Sağ olun.